Hati ya kufanya muhtasari: Hatua hiyo sasa imezidisha idadi ya nchi ambazo zimesitisha matumizi ya chanjo hiyo kutokana na hofu ya usalama wake.

Uholanzi  imesema  hatua hiyo imechukuliwa hadi  Machi 29 ili kuweka tahadhari zinazohitajika kabla ya kurejelea matumizi yake.

Taifa hilo sio pekee ambalo limetilia shaka usalama wa chanjo hiyo ya Oxford-AstraZeneca kwani nchi nyingine zilizofanya uamuzi huo ni pamoja na Denmark, Norway, Bulgaria, Iceland na Thailand.

Awali Jamuhuri ya Ireland ilichukua uamuzi huo huo kwa kuhofia hatari ya watu kuganda damu baada ya kupata chanjo hiyo nchini Norway.

Lakini Shirika la Afya Duniani (WHO) limesema  hakuna uhusiano wowote baina ya chanjo hiyo na hatari ya watu kuganda damu.

Shirika la dawa la Muungano wa Ulaya(EMA) lilisema awali kwamba hakuna dalili kwamba chanjo hiyo inasababisha kuganda kwa damu mwilini, likiongeza kuwa ni "faida ambayo zinaendelea kuwa kubwa kuliko hatari zake.

Je, chanzo cha hatua hiyo ni nini?

Sababu kuu iliyotolewa na nchi ambazo zimesitisha kuitumia chanjo hiyo ni kwamba ilisababisha watu kuganda damu mwilini.

Ufichuzi huo umezua hofu miongoni mwa nchi nyingi zilizokuwa zimepewa chanjo ya AstraZeneca  ambazo sasa zinasitisha kuitoa kwa wananchi hadi usalama wake uthibitishwe . 

Licha ya shirika la Afya Duniani WHO kujitokeza na kusema kwamba chanjo hiyo ni salama ,hakikisho hilo limeonekana kutoziridhisha nchi nyingi zinazoamua kungoja kwa muda kabla ya kurejelea matumizi yake .

AstraZeneca inasemaje?

Kupitia taairifa ,AstraZeneca  imesema hakuna ushahidi kwamba kuna ongezeko la kuganda damu miongoni mwa watu waliochanjwa.

Imesema kwamba kote barani Ulaya  na Uingereza kumekuwa na  visa 15  vya watu kuganda damu katika mishipa yao na  visa 22 vya watu waliogandiwa damu katika  mapafu  wote ambao walipewa chanjo hiyo.

Afrika inasemeja kuhusu  chanjo ya AstraZeneca?

Afrika  Kusini  ilikuwa  miongoni mwa mataifa ya  kwanza  barani Afrika  kukoamesha matumizi ya chanjo ya  Oxford-AstraZeneca baada yamajaribio ya kwanza kutoa 'matokeo ya kufdhaisha' dhdi ya ya...\nMuhtasari katika lugha sawa na hati:
Uholanzi  imekuwa nchi ya hivi punde barani ulaya kusitisha matumizi ya chanjo ya corona ya Oxford-AstraZeneca kwa madai kwamba ina madhara .